CELEX: 32014D0155
Language: bg
Date: 2014-03-19 00:00:00
Title: 2014/155/ЕС: Решение за изпълнение на Комисията от 19 март 2014 година за разрешаване на пускането на пазара на масло от семена от кориандър като нова хранителна съставка съгласно Регламент (ЕО) № 258/97 на Европейския парламент и на Съвета (нотифицирано под номер C(2014) 1689)

21.3.2014   
            
            
               BG
            
            
               Официален вестник на Европейския съюз
            
            
               L 85/13
            
         
      РЕШЕНИЕ ЗА ИЗПЪЛНЕНИЕ НА КОМИСИЯТА
   
   от 19 март 2014 година
   за разрешаване на пускането на пазара на масло от семена от кориандър като нова хранителна съставка съгласно Регламент (ЕО) № 258/97 на Европейския парламент и на Съвета
   (нотифицирано под номер C(2014) 1689)
   (само текстът на английски език е автентичен)
   (2014/155/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 258/97 на Европейския парламент и на Съвета от 27 януари 1997 г. относно нови храни и нови хранителни съставки (1), и по-специално член 7 от него,
   като има предвид, че:
   
               (1)
            
            
               На 21 юли 2011 г. дружество Nestec Ltd. отправи искане към компетентните органи на Ирландия за пускане на пазара на масло от семена от кориандър като нова хранителна съставка.
            
         
               (2)
            
            
               На 19 октомври 2011 г. компетентният ирландски орган за оценка на храните представи доклада си за първоначална оценка. В посочения доклад Органът за безопасност на храните на Ирландия заяви, че не е установил никакви опасения по отношение на безопасността във връзка с консумацията на хранителни добавки, съдържащи масло от семена от кориандър, при предложените нива на употреба — 600 mg дневно, и поради това счита, че тази нова съставка отговаря на критериите за нови храни, посочени в член 3, параграф 1 от Регламент (ЕО) № 258/97.
            
         
               (3)
            
            
               На 8 ноември 2011 г. Комисията препрати доклада за първоначална оценка на останалите държави членки.
            
         
               (4)
            
            
               В 60-дневния срок, предвиден в член 6, параграф 4, първа алинея от Регламент (ЕО) № 258/97, бяха повдигнати обосновани възражения.
            
         
               (5)
            
            
               На 14 февруари 2013 г. Комисията проведе консултации с Европейския орган за безопасност на храните (ЕОБХ), като поиска от него да извърши допълнителна оценка във връзка с използването на масло от семена от кориандър като хранителна съставка в съответствие с Регламент (ЕО) № 258/97.
            
         
               (6)
            
            
               На 10 октомври 2013 г. ЕОБХ прие научно становище относно безопасността на масло от семена от кориандър като нова хранителна съставка (2), като заключи, че то е безопасно при предложените видове и нива на употреба.
            
         
               (7)
            
            
               Научното становище дава достатъчно основание да се установи, че при предложените видове и нива на употреба маслото от семена от кориандър отговаря на критериите, определени в член 3, параграф 1 от Регламент (ЕО) № 258/97.
            
         
               (8)
            
            
               С Директива 2002/46/ЕО на Европейския парламент и на Съвета (3) се определят изискванията относно хранителните добавки. Употребата на масло от семена от кориандър следва да бъде разрешена, без да се засягат изискванията, определени в това законодателство.
            
         
               (9)
            
            
               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩОТО РЕШЕНИЕ:
   Член 1
   Маслото от семена от кориандър, отговарящо на спецификацията в приложението, може да бъде пуснато на пазара на Съюза като нова хранителна съставка, която да се използва в хранителни добавки при максимална доза от 600 mg дневно, без да се засягат специалните разпоредби на Директива 2002/46/ЕО.
   Член 2
   Наименованието на разрешеното с настоящото решение масло от семена от кориандър, което да се посочва при етикетиране на съдържащите го храни, е „масло от семена от кориандър“.
   Член 3
   Адресат на настоящото решение е Nestec Ltd, Avenue Nestlé 55, 1800 Vevey, Switzerland.
   
      Съставено в Брюксел на 19 март 2014 година.
      
         
            За Комисията
         
         Tonio BORG
         
         
            Член на Комисията
         
      
   
   
      (1)  ОВ L 43, 14.2.1997 г., стр. 1.
   
      (2)  Бюлетин на ЕОБХ (EFSA Journal), 2013 г.; 11(10):3422.
   
      (3)  Директива 2002/46/ЕО на Европейския парламент и на Съвета от 10 юни 2002 г. за сближаване на законодателствата на държавите членки по отношение на добавките към храни (ОВ L 183, 12.7.2002 г., стр. 51).
   
      ПРИЛОЖЕНИЕ
      
         СПЕЦИФИКАЦИЯ НА МАСЛОТО ОТ СЕМЕНА ОТ КОРИАНДЪР
      
      
         Определение:
      
      Маслото от семена от кориандър е масло, съдържащо глицериди на мастните киселини, което е произведено от семената на растението кориандър Coriandrum sativum L.
      
         Съдържание на мастни киселини:
      
      
                  Палмитинова киселина (C16:0)
               
               
                  2 – 5 %
               
            
                  Стеаринова киселина (C18:0)
               
               
                  < 1,5 %
               
            
                  Петроселинова киселина (cis-C18:1(n-12))
               
               
                  60 – 75 %
               
            
                  Олеинова киселина (cis-C18:1(n-9))
               
               
                  8 – 15 %
               
            
                  Линолова киселина (C18:2)
               
               
                  12 – 19 %
               
            
                  α-линоленова киселина (C18:3)
               
               
                  < 1,0 %
               
            
                  Трансмастни киселини
               
               
                  Не повече от 1 %
               
            
         Описание: Леко жълт цвят, деликатен вкус.
      
         Идентификация:
      
      
                  CAS №
               
               
                  8008-52-4
               
            
         Чистота:
      
      
                  Индекс на рефракция (20 °C)
               
               
                  1,466 – 1,474
               
            
                  Киселинност
               
               
                  Не повече от 0,6 mg KOH/g
               
            
                  Пероксидно число
               
               
                  Не повече от 5 meq/kg
               
            
                  Йодно число
               
               
                  88 – 102 единици
               
            
                  Осапунително число
               
               
                  186 – 198 mg KOH/g
               
            
                  Неосапуняемо вещество
               
               
                  Не повече от 15 g/kg